CELEX: 62021TN0183
Language: et
Date: 2021-04-07 00:00:00
Title: Kohtuasi T-183/21: 7. aprillil 2021 esitatud hagi – QP jt versus nõukogu jt

7.6.2021   
            
            
               ET
            
            
               Euroopa Liidu Teataja
            
            
               C 217/51
            
         
      7. aprillil 2021 esitatud hagi – QP jt versus nõukogu jt
      (Kohtuasi T-183/21)
      (2021/C 217/67)
      Kohtumenetluse keel: prantsuse
      
         Pooled
      
      
         Hagejad: QP ja 15 teist hagejat (esindaja: advokaat N. de Montigny)
      
         Kostjad: Euroopa Liidu Nõukogu, Euroopa Komisjon, Euroopa välisteenistus (EEAS) ja Eulex Kosovo
      
         Nõuded
      
      Hagejad paluvad Üldkohtul:
      esimese võimalusena:
      
                  —
               
               
                  seoses töösuhtega:
                  
                              —
                           
                           
                              kõigi hagejate osas:
                              
                                          —
                                       
                                       
                                          kvalifitseerida hagejate lepinguline suhe ümber tähtajatuks töölepinguks;
                                       
                                    
                                          —
                                       
                                       
                                          kohustada kostjaid maksma hagejatele kohaldamisele kuuluvate õigusnormide alusel kindlaksmääratavat hüvitist tulenevalt asjaolust, et neid ei kindlustatud riigisiseses sotsiaalkindlustussüsteemis;
                                       
                                    
                                          —
                                       
                                       
                                          kohustada neid maksma intressi nende summade pealt;
                                       
                                    
                                          —
                                       
                                       
                                          määrata tähtaeg, mille jooksul pooled peavad selle hüvitise suuruse kindlaks määrama sellekohaste õigusnormide alusel, asja menetleva kohtu tehtavas otsuses otsustatud põhimõtete alusel;
                                       
                                    
                        
                              —
                           
                           
                              hagejate osas, kelle lepinguline suhe lõppes kostjate ühepoolse otsuse alusel:
                              
                                          —
                                       
                                       
                                          kohustada kostjaid maksma hüvitist etteteatamistähtaega järgimata toimunud lepingu lõpetamise eest:
                                          
                                                      —
                                                   
                                                   
                                                      hagejale QP: 42 092,50 eurot.
                                                   
                                                
                                                      —
                                                   
                                                   
                                                      hagejale QT: 69 880,54 eurot.
                                                   
                                                
                                                      —
                                                   
                                                   
                                                      hagejale QU: 53 749,17 eurot.
                                                   
                                                
                                                      —
                                                   
                                                   
                                                      hagejale QV: 57 159,69 eurot.
                                                   
                                                
                                                      —
                                                   
                                                   
                                                      hagejale QY: 63 298,15 eurot.
                                                   
                                                
                                                      —
                                                   
                                                   
                                                      hagejale RB: 55 303,02 eurot.
                                                   
                                                
                                                      —
                                                   
                                                   
                                                      hagejale RD: 55 373,64 eurot.
                                                   
                                                
                                                      —
                                                   
                                                   
                                                      hagejale RF: 40 201,21 eurot.
                                                   
                                                
                                    
                                          —
                                       
                                       
                                          kohustada kostjaid maksma igale järgnevalt nimetatud hagejale hüvitist lepingu õigusvastase ülesütlemise eest summas, mis on ex aequo et bono hinnates 12 500 eurot iga töötatud aasta eest:
                                       
                                    
                                          —
                                       
                                       
                                          kohustada kostjaid maksma igale nimetatud hagejale: QP, QR, QS, QT, QU, QV, QW, QY, QZ, RA, RB, RC, RD ja RE vähem saadud töötasu alates töötasude muutmisest 1. septembril 2012;
                                       
                                    
                                          —
                                       
                                       
                                          kohustada neid maksma intressi nende summade pealt;
                                       
                                    
                        
            
                  —
               
               
                  ülejäänud nõuete osas:
                  
                              —
                           
                           
                              tuvastada, et hagejad oleks tulnud tööle võtta kolme esimesena nimetatud kostja ajutiste teenistujatena, ja tunnistada, et kolm esimesena nimetatud kostjat kohtlesid hagejaid ilma objektiivse põhjenduseta ebaseaduslikult ja diskrimineerivalt seoses nende töötasu, pensioniõiguste ja muude soodustustega ning samuti edasi töötamise tagatisega seoses;
                           
                        
                              —
                           
                           
                              kohustada kolme esimest kostjat hüvitama igale hagejale kahju tulenevalt sellest, et nende suhtes ei kohaldatud Euroopa Liidu muude teenistujate teenistustingimustest tulenevat töötasu, pensioniõigusi, hüvitisi ja soodustusi, mille põhjustas ebaseaduslik ebavõrdne kohtlemine;
                           
                        
                              —
                           
                           
                              kohustada neid maksma intressi nende summade pealt;
                           
                        
                              —
                           
                           
                              määrata tähtaeg, mille jooksul pooled peavad selle hüvitise kindlaks määrama, võttes arvesse palgaastet ja järku, millel hagejad oleks tulnud tööle võtta, keskmist töötasu suurenemist, karjääriarengut, hüvitisi, mida nad oleks seega selle ajutise töötaja lepingu alusel pidanud saama; ning kõrvutada saadud tulemused töötasuga,
                           
                        
            teise võimalusena:
      
                  —
               
               
                  kohustada kolme esimest kostjat maksma hagejate põhiõiguste rikkumisest tulenevalt hüvitist, mis on ex aequo et bono hinnates 20 000 eurot iga töötatud aasta eest;
               
            
                  —
               
               
                  kohustada neid maksma intressi nende summade pealt;
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitavad hagejad seitse väidet.
      
                  1.
               
               
                  Esimene väide, et kostjad on järjestikuste tähtajaliste lepingute kasutamisega toime pannud õiguse kuritarvitamise ning rikkunud proportsionaalsuse põhimõtet. Hagejad tuginevad nende lepingutele kohaldatavale materiaalõigusele ja paluvad nende töölepingud institutsioonides ümber kvalifitseerida tähtajatuteks töölepinguteks ja maksta neile tagantjärgi sotsiaalkindlustusega seotud õiguste eest ning osadele nendest hüvitist etteteatamistähtaega järgimata toimunud lepingu ülesütlemise eest.
               
            
                  2.
               
               
                  Teine väide, et rikutud on võrdse kohtlemise ja diskrimineerimiskeelu põhimõtteid. Hagejad leiavad, et individuaalsete rahvusvaheliste töölepingute sõlmimiseks kostjate poolt ette nähtud õiguslik raamistik on esiteks diskrimineeriv võrreldes liidu muude teenistujate teenistustingimustega ja teiseks vähem selge ning viimasena vastuolus EL avaliku korraga, mille hulka kuuluvad Euroopa Liidu põhiõiguste hartas ette nähtud väärtused ja põhimõtted.
               
            
                  3.
               
               
                  Kolmas väide, et rikutud on õigust olla ära kuulatud.
               
            
                  4.
               
               
                  Neljas väide, et tekitatud on õiguslik ebakindlus ja rikutud õigust heale haldusele.
               
            
                  5.
               
               
                  Viies väide, et rikutud on töötajate esindajatega konsulteerimise põhimõtet.
               
            
                  6.
               
               
                  Kuues väide, et rikutud on Euroopa hea halduse tava eeskirja.
               
            
                  7.
               
               
                  Seitsmes väide, et rikutud on töötajate vaba liikumise õigust.